පුදබිමට පැමිණි ජනාධිපතිවරයා අටමස්ථානාධිපති ආචාර්ය පූජ්‍ය පල්ලේගම සිරිනිවාස නා හිමියන් බැහැදැක ආශිර්වාද ලබාගත් බවයි ජනාධිපති මාධ්‍ය අංශය සඳහන් කළේ.පුදබිම වෙත රැස්ව සිටි ජනතාවගේ සුවදුක් විමසමින් ජනාධිපති ගෝඨාභය රාජපක්ෂ ඔවුන් සමග සුහද කථා බහක ද නිරතවී තිබෙනවා.රුවන්වැලි සෑ රදුන් අභියස පැවති ආගමික වතාවත්වලට එක් වූ ජනාධිපතිවරයා විහාරාධිපති පූජ්‍ය පල්ලේගම හේමරතන නායක ස්වාමීන් වහන්සේ බැහැ දැක කෙටි පිළිසඳරක ද නිරත වුනා.ජනාධිපති මාධ්‍ය අංශය නිවේදනය කළේ රුවන්වැලි මහා සෑය ආශ්‍රිත සංවර්ධන ව්‍යාපෘතිය ද ජනාධිපතිවරයාගේ විමර්ශණයට ලක්වූ බවයි.අනතුරුව ජනාධිපති ගෝඨාභය රාජපක්ෂ මිරිසවැටිය රජමහා විහාරය වෙත ද ගොස් විහාරාධිපති පූජ්‍ය ඊතලවැටුණුවැවේ ඥාණතිලක හිමියන් බැහැ දුක සුව දුක් විමසා තිබෙනවා.